Հիշեցնենք, համաձայնագրերի քվեարկությունը տեղի ունեցավ բաց ընթացակարգով, որը ընդդիմադիր խմբակցությունները բոյկոտեցին, այնուհետև հանդես եկան հայտարարությամբ, որտեղ ասվում էր, որ բաց քվեարկության ընթացքում խախտվել է Ազգային ժողովի կանոնակարգ օրենքը: Մասնավորապես նշվում էր, որ Ազգային ժողովի հաշվիչ հանձնաժողովը պետք է նիստ գումարեր և քվեարկության արդյունքները հաստատեր, մինչդեռ հանձնաժողովը որևէ նիստ չի գումարել, քանի որ հանձնաժողովի 7 անդամներից 4-ը, ովքեր ներկայացնում են ընդդիմադիր խմբակցությունները, ներկա չեն եղել: